**Zalakomári Közös Önkormányzati Hivatal Jegyzőjétől**

**8751 Zalakomár, Tavasz u. 13.**

**Indokolás**

**a Szervezeti és működési szabályzatról szóló rendelet módosításához**

**Tisztelt Képviselő-testület!**

A veszélyhelyzet kihirdetéséről szóló 40/2020. (III. 11.) Korm. rendelet alapján a veszélyhelyzetben alkalmazni kell a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény (a továbbiakban: katasztrófavédelmi törvény) 46. §-ának (4) bekezdését, amely az alábbiak szerint rendelkezik.

*„Veszélyhelyzetben a települési önkormányzat képviselő-testületének, a fővárosi, megyei közgyűlésnek feladat- és hatáskörét a polgármester, illetve a főpolgármester, a megyei közgyűlés elnöke gyakorolja. Ennek keretében nem foglalhat állást önkormányzati intézmény átszervezéséről, megszüntetéséről, ellátási, szolgáltatási körzeteiről, ha a szolgáltatás a települést is érinti.”*

Mindezek alapján sem a képviselő-testület, sem a bizottságok ülésének az Mötv. szerinti összehívására nincs lehetőség, a képviselő-testület valamennyi hatáskörét a polgármester gyakorolja, a képviselő-testületnek veszélyhelyzetben nincs döntési jogköre. Arra természetesen mód van, főleg a kialakult járványügyi helyzetben, hogy a polgármester e-mailben vagy más módon a döntést megelőzően kikérje a képviselő-testület tagjainak véleményét, a döntés felelőssége azonban a polgármesteré.

Kisrécse Község Önkormányzata törzskönyvébe szükséges felvenni a 107055 Falugondnoki, tanyagondnoki szolgáltatás kormányzati funkciót.

A fentiek miatt a Képviselő-testület Szervezeti –és Működési szabályzatáról szóló rendelet 8. mellékletének módosítása is szükséges.

Zalakomár, 2020. április 20.

Papné Szabó Mónika

jegyző

**Előzetes hatásvizsgálat**

**a jogalkotásról szóló 2010. évi CXXX. törvény 17. § (1) bekezdése alapján**

**A rendelet-tervezet címe:**

Kisrécse község Önkormányzata Képviselő-testületének …../2020. (……) önkormányzati rendelete a képviselő-testület és szervei szervezeti és működési szabályzatáról szóló rendelet módosításáról

**Társadalmi-gazdasági hatása:**

A képviselő-testület szabályozott, rendszeres működése közvetetten előnyös gazdasági és társadalmi hatást fejt ki.

**Költségvetési hatása:** nincs.

**Adminisztratív terheket befolyásoló hatása:** nincs.

**Egyéb hatása:** nincs.

**A rendelet megalkotásának szükségessége:** jogszabályi előírásnak való megfelelés

**A rendelet megalkotása elmaradása esetén várható következmények:** törvényességi észrevétel.

**A rendelet alkalmazásához szükséges feltételek:**

**- személyi:** nincs,

**- szervezeti:** nincs,

**- tárgyi:** nincs,

**- pénzügyi:** nincs.